Dens Park

Dens Park er et fotballstadion i Dundee i Skottland og er hjemmebanen til fotballlaget Dundee. Rett ved siden av ligger Tannadice Park, som har en kapasitet på 14 209 tilskuere, og er hjemmebanen til byrivalen Dundee United FC. Dens Park og Tannadice Park er de to nærmestliggende fotballbanene i verden. I mai 2009 ble det meldt at Dens Park var overtatt av den lokale forretningsmannen John Bennett, som faktisk også er styremedlem hos erkerivalen Dundee United.

I forbindelse med at Skottland søkte om å få arrangere EM i fotball 2008, var det innarbeidet i søknaden planer om å bygge et nytt stadion i byen, som skulle være hjemmebane for begge byens lag. Disse planene ble imidlertid lagt på is da Skottland ikke fikk arrangementet. Planene støtte imidlertid også på motstand innenfor begge klubbene.
mini|left|Kart som viser plasseringen av Dundees stadium Dens Park (til venstre) og Dundee United FCs stadium Tannadice Park (til høyre)

Kategori:Fotballstadioner i Skottland
Kategori:City of Dundee